Experimentalundersøgelse over Berøringselektricitetens Oprindelse. 159 



hvorledes Røret E er udskaaret for at man kan komme til at 

 se, om Kvægsølvstraalen falder sammen med Apparatets Axe. 

 Uden om E sidder et andet Rør GG^ der ogsaa er udskaaret 

 og som, naar alt er i Orden, drejes om i den Stilling, der er 

 vist i Fig. 2, som viser et Tværsnit gennem Apparatet. Rørene 

 E og G tjene da blot til at beskytte Straalen imod fordelende 

 Virkninger fra Omgivelserne. 



Med dette Apparat anstilledes følgende Forsøg. Efter at 

 Elektrometret var justeret med et Latimer Clarks Element, for- 

 bandtes det med to Leclanché Elementer; deres elektromotoriske 

 Kraft fandtes at være 2,883 Volt. Derpaa forbandtes Elektro- 

 metret med en isoleret Kvægsølvbeholder ; fra denne strømmede 

 Kvægsølvet igennem et Glasrør i en fin Straale af Længde L 

 ud i Axen af Platintraadsgitret. Først forbandtes baade Gitret 

 og Hylstret EG med de to Leclanché'ske Elementer, Elektro- 

 metret angav da en Spænding F^ ; derpaa forbandtes Gitret 

 med Jorden, Hylstret med Elementerne, Udslaget er da Fg ; 

 endelig forbandtes Hylstret med Jorden. Gitret med Elementerne, 

 Udslaget blev da V.^. Endvidere er under F angivet Rumfanget 

 af det Kvægsølv, som strømmede ud i et Minut. 



Man ser af Værdierne for F^ , at Hylstrets Indvirkning kun er 

 ringe , hvilket jo ogsaa maatte formodes. Spørgsmaalet er nu, 

 hvor stor en Fejl der begaas, ved at Gitret ikke danner et fuld- 

 stændig tæt Hylster om Straalen. De to Leclanché Elementers 

 virkelige Spænding er 2,883 Volt, medens Udslaget Fy varierer 

 fra 2,799 til 2,820. Man ser, at Fejlen ligger imellem 2 og 

 3 *'/o. Vi se altsaa, at dette er den Nøjagtighed, hvormed vi 

 kunne vente at faa Spændingsforskellen bestemt ved at omgive 

 en Kvægsølvelektrode med et System af Amalgamstraaler. 



7 



